Доминика

Доминика ( Dominica, официално Сполоченство Доминикы,   Commonwealth of Dominica) — островна держава на той же назвы островѣ в Карибском морѣ,Трёшников А.Ф., с. 156. котрый належить меджи Малы Антилы.Шабалина Е. Ю. и др. Од зысканя независимости (1978) входить до Сполоченства Народох.David Lawrence Niddrie, Janet D. Momsen.

 Землепис 
Остров Доминика лежить во восточной части Карибского моря меджи французскыма островами Гваделуп на сѣверѣ и Мартиник на югу. Остров вулканичный и наймолодшый в Малых Антилах и геологичны процесы еще суть в току, о том свѣдчать фумаролы, горячы жерела и активны вулканы. Найвысшы верхы суть Дьяблотан (1447 м) и Труа Питон (1424 м). В Народном парку Труа Питон (Три верхы) во вышцѣ 700 м лежить горяче озеро Boiling Lake, воды котрого час-од-часу ся поднимають на дас еден метер, выпераны газами, выходячыма з глубин земной коры.

 Обывательство 
Основна маса обывательства африцкого походжѣня (86,6%) и  и мулаты (9,1%). Автохтонне обывательство, Индиане племена Карибы чинять 2,9%, вшыткы иншы —1,4. Подля вѣры: 61% — римокатолици; 28% — протестанты (адвентисты, пятидесятникы, методисты); 6% — атеисты; 5% — иншы.

 История 
Остров объявив и назвав Криштоф Колумб 3. новембра 1493. До XVIII. стороча европане не могли освоити остров через одпор Карибох. Од XVIII. стороча на островѣ появляють ся невеликы французскы колонии, про котры завозять рабох з Африкы, векша часть днешных обывательох суть их потомками. В року 1759 Англичане заяли остров. Франция в роказ 1795 и 1805 пробовала забрати остров назад, але неуспѣшно.3. новембра 1978 Доминика стала ся независимов и членков Сполоченства Народох.

 Политична система 
Доминика — парламентска република. Парламент складують 21 выбераный депутат и 9 менованых сенаторох, з котрых пятеро суть од опозиции. Парламент ся выберать на 5 рокы. Президента выберать парламент тыж на 5 рокы. Административно Доминика подѣлена на 10 округы, нееднакы подля обывательства и територии.
Урядный язык англицкый, але векшина обывательства говорить на мѣстном диалектѣ  французского языка. Грошова единка — восточнокарибскый долар.

 Газдовство 
В року 2002 были во выробѣ заняты 25 тысяч особ, з того в земледѣлствѣ — 40%; в промыслѣ — 32%; в службах — 28%. Безроботя — 23%.CIA World Factbook
В року 2017 ГДП складовав ся зоз служб (переважно туристика) — 65,1%; агропродукции — 22,3%; промысловой выробы — 12,6%. Главны продукты експорта: мыло, палмовый олай (кокос), бананы, цитрусовы, манго. Найвекшый промысловый выробник: Dominica Colgate Pal­mo­li­ve (округ Сент Пол).

Доминика од року 1996 прияла офшорны законы и стала ся офшорным центром: ту до року 2002 зарегистровали ся около 8000 чужоземных компаний. Под доминикансков регистрациов плавлють 48 шиф, з низ 45 — чужоземны.

 Интересны факты 
 На Доминицѣ транспорт ходить лѣвым боком. 
 Подля територии найвекшый округ Доминикы 16 раз векшый од найменшого, а подля обывательства — 14 раз.

 Жерела и одказы 
 Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 
 Шабалина Е. Ю. и др. ДОМИНИКА // Большая российская энциклопедия. Том 9. Москва, 2007, сс. 238–241 (оправа: 2017; одчитане: 29.05.2020)




 Референции 

Катеґорія:Державы Сполоченства Народох
Катеґорія:Державы Сіверной Америкы
Катеґорія:Країны
Катеґорія:Островны штаты